# Ahmet Necdet Sezer

### Izvor: Wikipedija

Ahmet Necdet Sezer (Afyon, Turska, 13. rujna 1941. – ), turski državnik.

Osvojio je sedmogodišnji mandat kao deseti turski predsjednik 16. ožujka 2000. godine, došavši na mjesto Suleymana Demirela. Kao reformistički sudac koji je cijeli svoj život posvetio pravu, Sezer nije tražio predsjedničko mjesto. Vođe parlamentarnih stranaka imenovali su ga na to mjesto nakon što nisu uspjeli postići konsenzus oko imenovanja. Tako je Sezer, koji je poznat po integritetu i dubokoj vjeri u vladavinu prava, postao prvim turskim predsjednikom koji nije bio niti aktivni političar, niti je imao visoki čin u vojsci.

Rođen je 13. rujna 1941. u Afyonu, a maturirao je 1958. u srednjoj školi u rodnom gradu. Diplomirao je na pravnom fakultetu u Ankari 1962., te magistrirao na građanskom pravu 1978. U međuvremenu je bio sudac u Ankari, odslužio vojni rok u Vojnoj pješadijskoj akademiji, da bi se zatim ponovno posvetio profesionalnoj karijeri suca u gradu Dicle, a zatim i pomoćnog suca na Višem prizivnom sudu u Ankari.

7. ožujka 1983. izabran je za punopravnog suca na Višem prizivnom sudu, nakon čega ga 27. rujna 1988. tadašnji turski predsjednik Kenan Evren postavlja za suca Ustavnog suda, najvišeg suda u Turskoj. Sezer je 6. siječnja 1998. izabran za vrhovnog suca Ustavnog suda.

Nakon dugih i bezuspješnih pregovora o predsjedničkom kandidatu, vođe pet stranaka turskog Velikog narodnog sabora složili su se 5. svibnja 2000. oko imenovanja Sezera na mjesto predsjednika koji bi naslijedio Suleymana Demirela.

Sezer se zakleo na obranu turskih vjerskih institucija, socijalnog mira i teritorijalnog integriteta po svaku cijenu. Gorljivi zagovornik prevlasti zakona i demokratizacije jednom prilikom je rekao: "Ukoliko ne odbacimo elemente koji karakteriziraju policijsku državu, ne možemo udovoljiti zahtjevima koje ima jedno moderno društvo". Također je obećao borbu protiv korupcije, naglašavajući da nitko nije iznad zakona, te je zahtjevao da se ulože veći napori kako bi se ubrzao ulazak zemlje u Europsku uniju.

Predsjednici Turske

Mustafa Kemal Atatürk | İsmet İnönü | Celal Bayar | Cemal Gürsel | Cevdet Sunay | Fahri Korutürk | Kenan Evren | Turgut Özal | Süleyman Demirel | Ahmet Necdet Sezer| Abdullah Gül

Dobavljeno iz "http://hr.wikipedia.org../../../a/h/m/Ahmet_Necdet_Sezer_d586.html"

Kategorije: Državnici | Biografije, Turska

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Azərbaycan
- Български
- Cymraeg
- Dansk
- Deutsch
- Ελληνικά
- English
- Español
- Eesti
- Suomi
- Français
- Galego
- עברית
- Bahasa Indonesia
- Ido
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- Occitan
- Polski
- Português
- Română
- Русский
- Shqip
- Svenska
- Türkçe
- 中文